Document ID: 32008D0963

ODLOČBA KOMISIJE
z dne 9. decembra 2008
o spremembi prilog k direktivama 2004/17/ES in 2004/18/ES Evropskega parlamenta in Sveta o postopkih javnega naročanja glede njunih seznamov naročnikov
(notificirano pod dokumentarno številko C(2008) 7871)
(Besedilo velja za EGP)
(2008/963/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2004/17/ES Evropskega Parlamenta in Sveta z dne 31. marca 2004 o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (1) in zlasti člena 70(a) Direktive,
ob upoštevanju Direktive 2004/18/ES Evropskega Parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (2) ter zlasti člena 79(1) (d) in (e) Direktive,
ob upoštevanju naslednjega:
(1)
Priloge I do V in VII do X Direktive 2004/17/ES ne vsebujejo seznamov naročnikov Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, ki so bili vključeni v priloge I do IX Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju (3) z Aktom o pristopu iz leta 2003 (4).
(2)
Priloga III Direktive 2004/18/ES ne vsebuje seznamov organov javnega prava Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, ki so bili vključeni v Prilogo I Direktive Sveta 93/37/EGS z dne 14. junija 1993 o usklajevanju postopkov za oddajo javnih naročil za gradnje (5) z Aktom o pristopu iz leta 2003.
(3)
Priloga IV Direktive 2004/18/ES ne vsebuje seznamov centralnih vladnih organov Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške, ki so bili vključeni v Prilogo I Direktive 93/36/EGS z Aktom o pristopu iz leta 2003.
(4)
V skladu s členom 73 Direktive 2004/17/ES se sklicevanje na razveljavljeno direktivo 93/38/EGS šteje kot sklicevanje na Direktivo 2004/17/ES v skladu s korelacijsko razpredelnico iz Priloge XXVI k Direktivi 2004/17/ES, zato da se zagotovi, da so naročniki iz Direktive 93/38/EGS, kakor je spremenjena z Aktom o pristopu iz leta 2003, dejansko vključeni v zadevne priloge k Direktivi 2004/17/ES.
(5)
V skladu s členom 82 Direktive 2004/18/ES se sklicevanje na razveljavljeni direktivi 93/36/EGS in 93/37/EGS šteje kot sklicevanje na Direktivo 2004/18/ES v skladu s korelacijsko razpredelnico iz Priloge XII k Direktivi 2004/18/ES, zato da se zagotovi, da so naročniki iz direktiv 93/36/EGS in 93/37/EGS, kakor sta spremenjeni z Aktom o pristopu iz leta 2003, dejansko vključeni v zadevne priloge k Direktivi 2004/18/ES.
(6)
Priloge I do V in VII do X k Direktivi 2004/17/ES ter prilogi III in IV k Direktivi 2004/18/ES je treba zaradi jasnosti posodobiti, da vsebujejo ustrezne sezname naročnikov Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.
(7)
Priloga VI k Direktivi 2004/17/ES se ne nanaša na naročnike v sektorju poštnih storitev Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške.
(8)
V skladu s členom 71 Direktive 2004/17/ES in členom 12 Direktive 2004/18/ES so imele države članice možnost, da glede poštnih storitev odložijo uporabo člena 6 Direktive 2004/17/ES do 31. decembra 2008.
(9)
Da bi upoštevali razvoj zakonodaje, je treba v skladu s tem posodobiti seznam naročnikov v sektorju poštnih storitev, naveden v Prilogi VI k Direktivi 2004/17/ES.
(10)
Poleg tega je treba posodobiti priloge k direktivam 2004/17ES in 2004/18/ES, da bi odražale upravni razvoj v državah članicah.
(11)
Ukrepi, predvideni v tej odločbi, so v skladu z mnenjem odbora, ustanovljenega s Sklepom Sveta 71/306/EGS (6) -
SPREJELA NASLEDNJO ODLOČBO:
Člen 1
Priloge I do X k Direktivi 2004/17/ES se spremenijo:
(1)
Priloga I se nadomesti z besedilom iz Priloge I k tej odločbi;
(2)
Priloga II se nadomesti z besedilom iz Priloge II k tej odločbi.
(3)
Priloga III se nadomesti z besedilom iz Priloge III k tej odločbi.
(4)
Priloga IV se nadomesti z besedilom iz Priloge IV k tej odločbi.
(5)
Priloga V se nadomesti z besedilom iz Priloge V k tej odločbi;
(6)
Priloga VI se nadomesti z besedilom iz Priloge VI k tej odločbi.
(7)
Priloga VII se nadomesti z besedilom iz Priloge VII k tej odločbi.
(8)
Priloga VIII se nadomesti z besedilom iz Priloge VIII k tej odločbi.
(9)
Priloga IX se nadomesti z besedilom iz Priloge IX k tej odločbi.
(10)
Priloga X se nadomesti z besedilom iz Priloge X k tej odločbi;
Člen 2
Prilogi III in IV k Direktivi 2004/18/ES se spremenita:
(1)
Priloga III se nadomesti z besedilom iz Priloge XI k tej odločbi.
(2)
Priloga IV se nadomesti z besedilom iz Priloge XII k tej odločbi.
Člen 3
Ta odločba se uporablja od 1. januarja 2009.
Člen 4
Ta odločba je naslovljena na države članice.
V Bruslju, 9. decembra 2008.

Labels: 14
8
3
0
12